Komisijos reglamentas (EB) Nr. 820/2000
2000 m. balandžio 19 d.
dėl importo licencijų išdavimo tam tikriems EB/užjūrio šalių ir teritorijų kilmės kumuliacijos cukraus sektoriaus produktams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. liepos 25 d. Tarybos sprendimą 91/482/EEB dėl užjūrio šalių ir teritorijų asociacijos su Europos bendrija [1] su paskutiniais pakeitimais, padarytais Sprendimu 97/803/EB [2],
atsižvelgdama į 2000 m. vasario 29 d. Komisijos reglamentą (EB) Nr. 465/2000, nustatantį apsaugos priemones EB/užjūrio šalių ir teritorijų kilmės kumuliacijos cukraus sektoriaus produktų importui iš užjūrio šalių ir teritorijų [3], ypač į jo 2 straipsnio 2 dalį, kartu su 1997 m. gruodžio 17 d. Komisijos reglamentu (EB) Nr. 2553/97 dėl importo licencijų tam tikriems produktams, kurių KN kodai 1701, 1702, 1703 ir 1704 ir kurių kilmė - EB/užjūrio šalys ir teritorijos išdavimo taisyklių [4], ypač į jo 5 straipsnio 3 dalį,
kadangi:
(1) Reglamento (EB) Nr. 465/2000 1 straipsnis leidžia EB/užjūrio šalių ir teritorijų kilmės kumuliaciją produktams, kurių KN kodai 1701, 18061030 ir 18061090 iki 3340 tonų cukraus to reglamento galiojimo laikotarpiu. 2000 m. kovo mėn. importo licencijos buvo išduotos 3000 t cukraus.
(2) Remiantis Reglamentu (EB) Nr. 465/2000, 2000 m. balandžio mėn. nacionalinėms institucijoms buvo pateiktos trys paraiškos dėl importo licencijų bendram kiekiui, viršijančiam 340 tonų likutį.
(3) Reglamento (EB) Nr. 465/2000 2 straipsnis kartu su Reglamento (EB) Nr. 2553/97 5 straipsnio 3 dalimi nustato, kad kai paraiškos dėl licencijų apima metinį kiekį viršijantį 3340 tonų cukraus, Komisija turi priimti reglamentą, nustatantį vieną sumažinimo koeficientą, taikytiną pateiktoma paraiškoms, ir sustabdyti tolesnių paraiškų pateikimą tiems reglamento galiojimo metams.
(4) Komisija turi atitinkamai nustatyti sumažinimo koeficientą išduotoms importo licencijoms ir sustabdyti tolesnių paraiškų dėl licencijų pagal Reglamentą (EB) Nr. 465/2000 pateikimą,
PRIĖMĖ ŠĮ REGLAMENTĄ:
1 straipsnis
Importo licencijos, dėl kurių kreiptasi pagal Reglamento (EB) Nr. 1465/2000 2 straipsnį 2000 m. balandžio 7 d. dėl 2500 tonų, 750 tonų ir 340 tonų cukraus, kurio KN kodas 17019910, išduodamos 9,47075 % kiekio, dėl kurio buvo kreiptasi.
2 straipsnis
Šiuo reglamentu sustabdomas tolesnių paraiškų pateikimas Reglamento (EB) Nr. 465/2000 galiojimo laikotarpiu.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. balandžio 19 d.